钦定古今图书集成/明伦汇编/家范典/第095卷 > 《群珠碎伤吴帅潘元绍众妾作》陈基
## 钦定古今图书集成/明伦汇编/家范典/第095卷 > 《群珠碎伤吴帅潘元绍众妾作》陈基

潘七妾皆青年绝色，善《纂组歌词》。因潘出军，恐致疑，皆自经。

绣纹刺绮春纤长，兰膏鬌鬓琼肌香。芳年艳质媚花
月，三三两两红鸳鸯。翠靴踏云云帖妥，海棠露湿胭
脂朵。冶情纷作《蝶恋春》，新曲从翻玉连琐。画堂银烛
天沈沈，扬眉一笑轻千金。明珠买得绿珠心，欲挥鱼肠扫妖彗。主君勿疑心似醉，一宵痛击群珠碎。门前
铁骑嘶寒风，奇勋解使归元戎。